**ՀԱՅՏԱՐԱՐՈՒԹՅՈՒՆ**

**ՀՀ ԷՆԵՐԳԵՏԻԿ ԵՆԹԱԿԱՌՈՒՑՎԱԾՔՆԵՐԻ ԵՎ ԲՆԱԿԱՆ ՊԱՇԱՐՆԵՐԻ ՆԱԽԱՐԱՐՈՒԹՅՈՒՆԸ (ԱՅՍՈՒՀԵՏ՝ ՆԱԽԱՐԱՐՈՒԹՅՈՒՆ) ՀԱՅՏԱՐԱՐՈՒՄ Է ՄՐՑՈՒՅԹ ՆԱԽԱՐԱՐՈՒԹՅԱՆ ՀԱՄԱԿԱՐԳԻ «ԷՆԵՐԳԵՏԻԿԱՅԻ ԳԻՏԱՀԵՏԱԶՈՏԱԿԱՆ ԻՆՍՏԻՏՈՒՏ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ԳԼԽԱՎՈՐ ՏՆՕՐԵՆԻ ԹԱՓՈՒՐ ՊԱՇՏՈՆԸ**

**ԶԲԱՂԵՑՆԵԼՈՒ ՀԱՄԱՐ**

 1. Մրցույթին մասնակցելու իրավունք ունեն տվյալ պաշտոնը զբաղեցնելու համար ներկայացվող պահանջները բավարարող, գրական հայերենին տիրապետող Հայաստանի Հանրապետության քաղաքացիները:

 2. Տնօրենի ընտրության պարտադիր պայմաններն են`

 ա) բարձրագույն կրթություն.

 բ) ձեռնարկատիրական կամ կառավարման ոլորտի առնվազն 3 տարվա կամ առնվազն 5 տարվա մասնագիտական աշխատանքային ստաժ.

 գ) իր պարտականությունների կատարման համար անհրաժեշտ իրավական ակտերի իմացություն (ՀՀ Սահմանադրություն, ՀՀ քաղաքացիական օրենսգիրք, ՀՀ աշխատանքային օրենսգիրք, **«**Բաժնետիրական ընկերությունների մասին**»**, **«**Իրավական ակտերի մասին**»**, **«**Գնումների մասին**»,** ՀՀ օրենքների, համապատասխան ոլորտի Հայաստանի Հանրապետության օրենսդրություն).

 դ) կազմակերպության զարգացման և բարեփոխման հայեցակարգ, հիմնադրույթներ մշակելու կարողություն:

 3. Մրցույթին մասնակցելու իրավունք չունի այն անձը`

 ա) որը դատական կարգով ճանաչվել է անգործունակ կամ սահմանափակ գործունակ.

 բ) տառապում է այնպիսի հիվանդությամբ, որը կարող է խոչընդոտել ծառայողական պարտականությունների կատարմանը կամ լիազորությունների իրականացմանը.

 գ) խուսափել է ժամկետային պարտադիր զինվորական ծառայությունից.

 դ) որը դատապարտվել է հանցագործության կատարման համար, և նրա դատվածությունը սահմանված կարգով հանված կամ մարված չէ.

 ե) որին օրենքի համաձայն արգելվել է որոշակի պաշտոններ զբաղեցնել կամ, որը զրկվել է որոշակի գործունեությամբ զբաղվելու իրավունքից.

 զ) որը նախորդ 3 տարվա ընթացքում եղել է սնանկանալու պատճառով լուծարված և կազմակերպության պարտատերերի օրինական պահանջները չբավարարած կազմակերպության ղեկավար:

4. Մրցույթին մասնակցելու համար քաղաքացիները Նախարարության աշխատակազմ են ներկայացնում`

ա) դիմում.

 բ) մեկ լուսանկար 3x4.

գ) քաղվածք աշխատանքային գրքույկից.

դ) ինքնակենսագրություն.

ե) անձնագրի, բարձրագույն կրթության դիպլոմի (արական սեռի անձինք` նաև զինգրքույկի կամ դրան փոխարինող ժամանակավոր զորակոչային տեղամասին կցագրման վկայականի) պատճենները` բնօրինակների հետ միասին:

 զ) կադրերի հաշվառման անձնական թերթիկ (լրացված).

 է) տեղեկանք` մշտական բնակության վայրից.

ը) հրատարակված հոդվածների ցանկ կամ գիտական կոչումը հավաստող փաստաթղթեր (դրանց առկայության դեպքում)

 թ) բնութագիր` վերջին աշխատավայրից (եթե կազմակերպությունը չի լուծարվել):

 5. Մրցույթին մասնակցելու համար դիմած քաղաքացին փաստաթղթերը ներկայացնում է անձամբ` անձնագրով կամ անձը հաստատող այլ փաստաթղթով:

6. Մրցույթը կկայանա 02.02.2017թ., ժամը 11.00-ին, Նախարարության շենքում (ք.Երևան, Հանրապետության Հրապարակ, կառավարական շենք 3)

7. Դիմումներն ընդունվում են ամեն օր` ժամը 1430-ից մինչև 1730-ը, բացի շաբաթ և կիրակի օրերից` Նախարարության աշխատակազմի անձնակազմի կառավարման բաժնում (ք.Երևան, Հանրապետության Հրապարակ, կառավարական շենք 3, հեռ. 011 52-63-21):

 8. Դիմումների ընդունման վերջին ժամկետն է՝ 09.01.2017թ.:

9. Մրցույթին մասնակցել ցանկացող քաղաքացիները լրացուցիչ տեղեկություններ ստանալու, ինչպես նաև թեստային առաջադրանքների փաթեթը ստանալու համար (էլեկտրոնային կրիչով կամ պատճենահանված` դիմորդի հաշվին) կարող են դիմել Նախարարության աշխատակազմ (ք.Երևան, Հանրապետության Հրապարակ, կառավարական շենք 3, հեռ. 011-52-63-21):